
HA-t PARANCSOLATA 


14.HA mást is ismersz, nem csak a 
FRONT 242-t és a Nitzer Ebb-et, ak- 
kor fertőzd magad VÍRUS-sal! 


2. HA csak ezt a kettőt ismered, DE 
tudni akarsz a TECHNO és az E.B.M. 
igazi LES ZEtÉt is, akkor pumpálj ma- 
gadba VÍRUS-t! 

3.HA nem akarsz hallani másról 
csak a Front 242-ről és a Nitzer Ebb- 
ről, akkor olvasd el a VÍRUS-t! 


4. Ha tudni akarod, hogy mikor lesz 
(van!) valami rendes koncert, ahol 
dolgozhatsz egy kicsit, akkor kutass 
a VÍRUS-ban! 


5. HA érdekelnek az új lemezek, 
CD-k és kíváncsi vagy a kritikákra, 
akkor böngészd a VÍRUS-t! 


6. HA . . . Egyébként POX ON YOU! 


TECIIO HOUSE - ANBIENTE - TRANCE - ACID - TEO RAUL: TECKOZID 


a (Megjelent a Techno-Ravo DCD toló jobbnál jobb. számokkal!!! 


—— -— 


. . . mi a TECHNO? 


A TECHNO az a fajta zene, ami kizárólag komputerekkel, szintetizáto- 
rokkal és samplerekkel állítanak elő. A TECHNO műfajába tartozó stí- 
lusok: Electronic Body Music, Aggrepo, Electro Dance, amit Eurobeat- 
nek vagy Eurodisco-nak is neveznek. Ide sorolhatók még a , súlyos" 
atmoszférájú (misztikus) elektronikus zenék (pl. DELERIUM). 
A TECHNO manapság a legsikeresebb zene, amely eredetileg az euró- 
pai kontinensről származik. Ez a legerőteljesebb , tánczene", amelyet 
minden más zenei irányzat is befolyásol. Megtalálható az alkotóelemek 
között a hardcore gyorsasága, az ipari zenék monotonitása, a heavy 
metál keménysége vagy éppen líraisága, egyszóval minden. 

A TECHNO-zenekarok szövegeiről is érdemes pár szót szólni. Nem iga- 
zán vidám világot festenek ezek a szövegek. Többnyire a negatív dol- 
gokról szólnak vagy fantazmagóriákról, amelyeket drogok váltanak ki. 
Ugyanúgy beszélnek a horror, a szex, a pénz világáról, a pusztulásról, a 
születésről, mint pl. az underground zenekarok. Csak a zene az, ami 
teljesen más. 

A TECHNO elemzése okozott némi értetlenséget, mivel először a Det- 
roit-ból származó HOUSE zenét nevezték techno-nak. Akik ezt a ze- 
nei világot formálták (formálják!), mind a TECHNO-mozgalomban 
nőttek fel. 

A TECHNO — ahogy mi értelmezzük Közép-Európában — elemzése 
Amerikában , Industrial (Dance) Music", vagy , Alternatív Danceflo- 
or"-t rejt magában. 

A TECHNO jelenleg a leghaladóbb zene a világon. Ebben a műfajban 
a legfejlettebb csúcstechnológiát használják, amely képes előállítani a 
hangok teljes skáláját. Aki nem tapasztalta, elképzelni sem tudja ennek 
jelentőségét. 

A TECHNO most is bámulatos gyorsasággal fejlődik a zenészek kísér- 
letező kedvének köszönhetően, de azt hiszem, még csak a kezdeteknél 
tartunk. 

Mindenesetre a kezdet elég biztató . . . 


HARD CLUB 92 
LONDON 


z elmúlt nyáron hat hetet tölthettem a rockzene őshazá- 
jában, Angliában. Egy hetet szántam Londondra, a világ egyik 
legjelentősebb zenei központjára. Minden fontosabb zenekar 
fellép itt. Nemcsak a megszámlálhatatlanul sok klubban szól a 
Zene. Az utcán, aluljárókban, a metróban játszik zenészek 
egész sora. A zenék igen színes palettát képviselnek, ami kö- 
zös, az a hangszeres tudás és a minőség. Néhány lemezbolt, 
mint a Virgin Megastore maga akkora, mint egy-két áruházunk. 
Akad néhány magán lemezbolt is. Ezek általában egy-egy zenei 
irányzat mellett kötelezték el magukat. 


ondonban, ahogy már említettem, rengeteg rock-klub mű- 
ködik. (Figyelembe kell venni, hogy London lakossága 10 milli- 
ós, így szórakozni vágyó közönség van bőven.) Ezek java része 
a Sohoban található és egy-egy stílusra szakosodott. 

alahol az Oxford street közelében van a HARD CLUB 92, 
a londoni techno-klub. Szerdánként este tíztől várnak minden- 
kit. A belépő 5 font (650 forint). Helyszínül egy, a célnak tökéle- 
tesen megfelelő pince szolgál. Kívül hűvös sötétség, belül lila 
félhomály, a ruhatárnál egy akvárium, bárpult, néhány asztal 
székekkel és egy sarok játékautomatákkal. Legbelül a táncpar- 
kett. 


Az első szembetűnő dolog az az, hogy ide nem 14-16 évesek 
járnak. Külsőségekben is valahogy mások. A bomber nemigen 
divat, annál inkább a motoros bőrdzseki. Az este folyamán 
megfordultak a klubban darkok, rockkerek, sőt még néhány De- 
peche Mode rajongó is akadt, de kopaszokat se itt, se másutt 
Anglia szerte nem láttam. (Talán a szigetországban már nem di- 
vat . . .) A D. J. megállás nélkül forgatja a kemény, lüktető zené- 
ket. Minden szám lemezről szól. A két, plafonig érő hangfalból 
dübörög a zene, a közönség izzadtan táncol. Csak a sarokba 
letett ventillátor hatalmas forgó kereke nyújt egy kis felüdülést. 
Video nincs, a stroboszkóp lámpa szakadatlanul, vakítóan vil- 
log. A táncolók közé két diavetítőn vetítenek absztrakt képeket. 
Szembetűnő és egyértelmű, hogy a két legnépszerűbb zenekar 
a FRONT 242 és az angol NITZER EBB. Az est folyamán 3-4 nó- 
ta forog tőlük. A többi elsősorban acid-techno (ez az EBM mű- 
faj egy populárisabb, instrumentális változata, mely nem keve- 
rendő össze a slágeres disco-aciddal. Az acid-techno jelentő- 
sebb képviselői: a KLF, a HYPNOTIC, a HUMANOLID és a TRI- 
BANTURA.), de azért felcsendül egy-egy szívet melengető 
SKINNY PUPPY, FRONTLINE ASSEMBLY és REVOLTING 
COCKS szám is. Hajnali 3-kor — távozásomkor — a zene meg- 
állás nélkül szól és még telt ház van . . . 

ARMAGEDDON DILDOS (D) 


j jövevény a német Electronic Body Music világában. Zenéjüket 
Ü erőszakos ütemek, durva hangszínek jellemzik. Az énekes — 
Uwe kanka — pokoli hatalommal teli hangja taszajt még egyet 
ezen a kemény munkázós zenén. 
Az 1990 júliusában, New Yorkban a , New Music Suninary" fesztiválra 
ellátogató amerikai seggfejeket meghökkentette és megszédítette a 
Dildos élő show-jából szétáradó energikus lendület. 


12/5" CD EAST WEST 

12/5" CD NEVER MIND 

12/5" CD RESIST 

LP/CD THATS ARMAGEDDON 


Az Armageddon Dildos teljes zenei repertoárját a NITZER EBB ,That 
Total Age" albumához hasonlítanám, csak inkább a szintetizátorokra 
fektetném a hangsúlyt. Hasonló a lendületes, hatalomteljes előadás 
és a monotonitás megfigyelhető. Jól táncolható, igaz: ,ereszd el a ha- 
jamat" számaik vannak, mely segít felszabadítani felesleges energiái- 
dat. 


Mi az a ZOTH OMMOG?? Többek között a 
TECHNO-ART fesztiválon játszott két külföldi 
zenekar lemezkiadója. De nem csupán ez a két 
csapat a jellemző, mivel ez a cég adja ki a legke- 
ményebb techno zenekarok project-jeit. A Z. O.- 
nál dolgozó bandák egy új vonalat indítottak el 
LOTH.OMWO a a zenei kísérletezéssel, igaz legtöbbjük az AGG- 
ez REPO-nak hódolnak (aggrepo: pozitív energia 
előállítása agresszív zenével). Más kiadók favo- 
ritjai a kemény-táncos ütemek és az intelligens, 
de provokatív szövegek kombinálásával nyo- 
mulnak. A ZOTH OMMOG betölti kínálatával 
a techno-ban tátongó fekete lyukakat. 


X MARKS THE PEDWALK (D) 


(Sevren Ni-Art és Regan Eracs vagyis az XMTP) 


ESEK K a az 


ak § 

az á; GRUMH... Csonttá fagyasztó éles hangok, hipnotikus 

erejű ének, misztikus szőnyegekkel megerősítve. Az XMTP be- 

bizonyította, hogy tökéletes techno-t Németországban is lehet 
csinálni ugyan úgy, mint az őshazájában Belgiumban. Az XMTP 
Münslerből származik. Ez a tény csak azért érdekes, mert ez a város 
igen csak messze esik Frankfurttól a ,techno mekkájától". Zenéjük- 
ben a Skinny Puppy véresen brutalisztikus hangorkánja elegyedik a 
FLA elementáris ,Make war-not love" hangzásával. Zenéjük mégsem 
aggresszivitásának köszönheti sikerét, hanem inkább a szövegek fel- 
kavaró erejének. Szövegeikkel szeretnék felhívni a közvélemény fi- 
gyelmét olyan dolgokra, mint a gyermekkereskedelem, a kábítószere- 
sek problémája és a háborús veszély. 


E az együttes ugyan azon a vonalon indult el, mint a Klinik vagy 


— XMITP — 


Carl Orff, , Carmina Burana"-jának bevezető taktusai szólnak a 
Petőfi Csarnok hangszóróiból. Majd felgördül a függöny és a 
színpadon a jelenleg legígéretesebb német techno-együttes, az 
XMTP két tagja: Sevren Ni-Arb (fordítva olvasva , Brain Nerves" 
— agyi idegek) énekes és Regan Eracs billentyűs koncertje 
kezdődik. 

Mindez történik dec. 29-én, a Techno-Art-Show fénypontjaként. 
Éjfél van, az Armageddon Dildos rajongói már hazamentek 
aludni, csak cirka 150 ember lézeng a teremben az együttes el- 
ső Németországon kívüli koncertjén. 

De őket nem éri csalódás! Néhány SKINNY PUPPY klisétől elte- 
kintve (lepedőbe burkolt szintiállvány, bravúrosan, balkézzel bil- 
lentyűző és közben jobb kézzel doboló Regan) a koncert na- 
gyon önálló, a látvány első osztályú. A nóták között ott van az 
összes táncolható XMTP mű. A bonyolult ritmusok minden vájt- 


fülű nézőt csodálattal tölt el; főként az ,Abattoir" és a ,The 
shot" hatására mindenki, akiben van még egy csepp energia, 
mozogni kezd. 

A színpad dekorációjának főbb alkotóelemeiként keresztbetett 
karfa, egy ,X" lepedő, egy vödör és egy játék baba. Utóbbit a 
,Battered Babies" csúcspontjánál Sevren a lába közé veszi és 
látványosan , megerőszakolja" . 

Az utolsó szám a , Danger", amikor pedig a vödör kerül felhasz- 
nálásra: Sevren Ni-Arb a vállára emeli, majd a feje fölé . . . és le- 
önti magát a művérrel! Majd beugrik a nézőtérre, ahol amúgy 
,Véresen" fetreng egy kicsit, mielőtt felmegy a színpadra, hogy 
végleg legördüljön a függöny. Mindenki, aki az egészen kései 
(korai?) órán még a Pecsában tartózkodik, hálát ad személyes 
istenének, hogy ide vezérelte: az XMTP minden kétséget kizá- 
rólag az év koncertje! 

Mi meg rohanunk hátra, ahol egy sebtiben teleírt cetli segítsé- 
gével meginterjúvoljuk az együttest: 


EYSNEZO EGE OBA 


.: Münsterből. 

Mit csináltok? (Mivel foglalkoztok?) 

— S.: Zenélünk és tanulunk. 

m Pszichológiát? 

S.: Szociológiát, politológiát, pedagógiát. Pszichológiát akartunk ere- 
detileg, de a gyakorlatot egy ideggondozóban töltöttük és meggon- 
doltuk magunkat, s kissé eltávolodtunk a psychológia mai fejlődésé- 
től. 

mm Volt-e ennek a gyakorlóidőnek befolyása a zenétekre? 
S.: Igen, ez az egész széles témakör — az emberi lélek problémája 
nagyon nagy befolyással volt ránk. 

m— Honnan van a nevetek? 

S.: Ezt a nevet egy könyvből vettük, amit én el sem olvastam, mert 
egyszerűen jól hangzott — nincs különös jelentése, jól hangzik . . . a 
könyvet egyébként Fritz Leiber írta. 

R.: Nem volt sok időnk egy új név kiválasztására — korábban 


1921 


SCADFLOW volt a nevünk. Miután lemezcéget változtattunk, külön- 
böző könyvekben keresgéltünk és akkor hallottuk ezt a nevet. 

— Mikor kezdtétek a zenélést? 

S.: Én 7 éves korom óta zongoráztam, egy klasszikus zongoraokta- 
tást elvégeztem, és aztán kisebb zenekarokban játszottam. 
A SCADFLOW volt az első EBM-szerű zenekarunk, az elődei inkább a 
DEPECHE MODE irányzathoz tartoztak. Aztán átálltunk az EBM-re. 
— Hogy nevezitek Ti a zenéteket? 

R.: Mivelhogy megpróbálunk minden egyes számot másmilyenre, ér- 
dekesre csinálni, ezért szerintem nehéz minket egy fiókba berakni. 
Van aki ezt EBM-nek nevezi, van aki technónak vagy AGGREPO- 
nak . . . 

mm Mi a véleményetek a SKINNY PUPPY-val való összeha- 
sonlításról? 

R.: Rossz . . . 

S.: A probléma onnan adódik, hogy valamikor a DANGER után azt 
mondtuk, hogy a SP a kedvenc együttesünk. De nem akarjuk, hogy 
ez úgy hangozzon, mintha a SP-tól lopnánk vagy pontosan azt az 
irányt követnénk. 

R.: Nem is hiszem, hogy mi tényleg úgy hangoznánk, hogy a ,német 
SP"-nak nevezhetnének bennünket. Vannak dalaink, amik inkább a 
Klinikre emlékeztetnek . . . Talán a Cenotaph egy kicsit SP-s. 


me Mit hallgattok szívesen? 
S.: SP, FLA, KW (Kraftwerk) — vegyes. De jelenleg kevés időnk van 
a zenecsinálás mellett mellett más zenét hallgatni. 

R.: Ha egy ember maga zenél, nincs ideje erre. Nekem van vagy 2-3 
kazim zenével, azokat hallgatom néha. 

m— Mi a véleményetek az EBM alakulásáról? 

S.: Sajnos ide is betört a pénz, sok új együttes alakult, akik techno- 
house irányban csak táncolható zenét akarnak csinálni. A mi lemez- 
cégünknél (ZOTH OMMOG — a szerk.) csak három igazi együttes 
van: LEAETHER STRIP, ARMAGEDDON DILDOS és mi, akik kidol- 
goztak egy sruktúrát, ami után haladnak. 

R.: Nem is hiszem, hogy a techno-house egy maradandó dolog len- 
ne. Csak legyen egy bassdrum, egy pergő (snare), egy basszus és 
szóljon. Egy ilyen számot 2 óra alatt meg lehet csinálni. De azért van 
pár jó dal akkor is, ha az ember csak a táncolhatóságra figyel. Nem 
hiszem viszont, hogy ez a zene 3 év múlva még létezni fog. Mi inkább 
nyújtani szeretnénk valamit a szöveg, a zene terén. 

— Apropó szövegek. 

S.: A mi jelenlegi filozófiánk, hogy az ember -- és — oldalakból áll, 
és megpróbálja azokat elrejteni. 

R.: Igen, alapjában véve mi sokat gondolkozunk, hogy mit mondjunk 
a szövegeinkkel. Van, aki bugyuta módon szerelemről stb. énekel, mi 
a saját élményeinket, érzéseinket próbáljuk kifejezni. Nem írhatok, pl. 
Csernobil-ról, mert nem voltam ott, nem ismerem a szituációt. A Fre- 
aks inkább a szellem negatív oldalait hangsúlyozza, az új 12" és LP — 
amit most készítünk majd egy másfajta rendszer alapján készült szö- 
vegeket tartalmaz majd. De a legjobb szövegek akkor készülnek, ha 
az ember a saját érzelmeit fejezi ki. Nem akarjuk az emberiséget 
megreformálni, csak saját magunkról írni a szövegekben. Reméljük 
viszont, hogy az emberek elgondolkodnak a szövegekről. 

m—m Nem féltek, hogy félreértik a szövegeiteket? 

S.: De, a veszély fennáll, hisz mindenki máshogy értelmezi őket. 

R.: Volt egyszer Bochumban egy pali, aki amikor S. leöntötte magát 
a vérrel, azt kiáltotta: ,Több vért! Ez már fájt, hogy valaki ennyire 
nem értette meg, amit szerettünk volna kifejezni. 

S.: De lehet, ha félreérti pl. a gyerekmegerőszakolást, akkor azt 
mondja: ,De szörnyű volt ez" és legalább gondolkozik rajta. 

R.: Ez a lényeg, hogy gondolkodjanak, ezért dolgozunk mi! 


m Ezért rakjátok a szövegeket a borítóba? 

S.: A zenét mint kommunikációs eszközt használjuk. 

R.: Nagyon könnyű manapság zenét csinálni ezzel a sok elektroniká- 
val. 

mm Mi a véleményetek a politikáról? 

R.: Sokan megkérdezték ezt, miután a chemnitzi koncerten (809 
Skin) sok problémánk volt a szélsőjobbosokkal. Mi gyűlöljük őket, 
csináltuk a Swastika című számot már nagyon régen, és ha valaki an- 
nak szövegét elolvassa, tudhatja, hogyan gondolkozunk. 

mm Mik a jövőbeli terveitek? 

S.: Hát, csináljuk a V-TEK-et (technohouse), aztán tervezek egy új 
együttest, amiben több eszköz lesz, A-HEAD lesz a neve. Aztán új le- 
mez (XMTP) és ősszel turné. 

— $ hogy lehet ebből élni? 

R.: Nehéz, mert az ember az összes pénzt a stúdióba fekteti. 

S.: Elvileg élhetnénk a V-TEK-ből meg az XMTP-ból, de gyakorlatilag 
még a szüleim támogatnak. 

— Talán majd egy pár év múlva . . . Addig is minden jót, és 
köszönöm az interjút. 


X MARKS THE PEDWALK 
Regan Eracs (R) 
Sevren Ni-Arb (S) 


Riporter: EXNER BALÁZS 


DISCOGRAPHY: 
Arbitrary Execution 12 
Discase Control MCD 
Danger 427 
Abattoir 12"/MCD 
Freaks LP/CD 
Cenotaph 12"/MCD 
Deep Down 12"/MCD — A-Head 


Das MaB Der Dringe 12"/MCD — V-Tek 
(92 folyamán jelenik meg az új XMTP 
maxi, majd a nagylemez. Jelenleg a 
két fiú épp a stúdióban dolgozik.) 


THE 


— Hány éves is vagy tulajdonképpen? 

— Körülbelül hétezer éves — vágja rá teljesen komolyan Rodney 
Orpheus, a Cassandra énekes-zeneszerzője, majd hozzáteszi —, tu- 
dod én keményen hiszek a lélekvándorlásban. 

— Te tényleg egy vándorló lélek vagy, hiszen ír születésed ellenére 
most a németországi Aachenben élsz, nem messze a belga—holland 
vidéktől. Miért? 

— Úgy vélem, a nyolcvanas évek elejére Anglia elvesztette vezető 
szerepét a zenei világban és erősen befelé fordult. Ma már gyakorlati- 
lag csak a gitárzenék terén képes újat hozni, bár ott is inkább ismét- 
lésekről van szó. Nos ezért kezdtünk el annak idején a Cassandrával 
a holland—belga területen nyomulni. Angliát akkoriban nem érdekelte 


a zenénk, viszont annál inkább ösztökélt bennünket a Play It Again 
Sam! kiadó. Végül a csapat teljesen átszokott a kontinensre. Valljuk, 
hogy csak az állandó változás képes lendületben tartani egy zene- 
kart. Nincs ez másként a Cassandrával sem. Zenei vonulatunkat min- 
dig is az improvizációs alapok határozták meg. 

— Azért időről időre, más és más megközelítés született a lemeze- 
ken. Ennek legjobb példája talán az 1990-es Cassandra lemez, a 
Cyberpunx, nem? 


inden, amit eddig állítottam, igaz erre az utolsó album- 
ra is. Cyber-kibernetika, technológia, punk-felszaba- 
dultság. A kettő ötvözetéből áll a nagylemez zene- 
anyaga. Persze fontos azt is tisztázni, hogy mi min- 
dig valami újat szerettünk volna hozni az európai ze- 
neiségbe. Az alapállás az volt, hogy a kontinens — 
az 50-es és a 60-as években — másolta az amerikai zenei ízlést, illet- 
ve az egészet európai szájízhez igazította. Ez így értéktelen volt. 
A Cassandra muzikális értékét éppen az adta, hogy tudatosan készült 
az áttörésre. Ami végüli megszületett, az a Kraftwerk—D.A.F. vonu- 
latból indulva termelte ki az ún. holland—belga vonalat. Ez az, amit 
1990-ben már Electric Body Music gyűjtőnév alatt tartanak nyilván. 


— Miért pont Electric? 

— Mint olyan, gyakran más területeken — tudomány-technika — 
sokszor nem volt adekvát kifelezés a jelenség leírására, ezért kitalál- 
tak valamit. Tulajdonképpen Európa keleti és nyugati felén egymástól 
teljesen függetlenül kezdtek el ilyen muzsikát játszani. Ez pedig azt 
bizonyítja, hogy Európában az Electric Body Music egyetemesnek bi- 
zonyult. Gondoljunk csak a gombamód szaporodó, hasonló zenékkel 
próbálkozó csapatokra. A jugoszláv Borghesia, Laibach, a belga— 
holland ás GRUMH . . ., a Poesis Noire, a Nitzer Ebb, a FRONT 242 és 
még sorolhatnám. Tehát úgy vélem, hogy megszületett a kilencvenes 
évek zenéje, amely kizárólag európai termék, világfogyasztásra ajálva. 


an itt még egy probléma, amit feltétlenül a legilletékesebb- 

nek, vagyis neked kell tisztáznod. Magyarországon sokan 

úgy vélik, hogy a belga—holland zenei vonulat erősen mili- 

tarista hagyományt követ. És, mint említetted, a zenei ala- 

pok a német újhullámos muzsikához nyúlnak vissza. Mi 

úgy látjuk innen Európa keleti feléből, hogy éppen azért 

kapott erős támogatást a belga—holland területen ez az irányzat, 

mert a német kultúrkörre Európának azon része a legfogékonyabb, 

ahol történelmileg erős a szász tradíció. Tehát van-e valamilyen kap- 

csolat a militarista zenei vonulat és a poroszos gondolatkörből a szá- 
zadelőn kinőtt Új Európai Rend között? 


em. Ez egy teljesen téves megközelítés. Nincs és nem is 
volt kapcsolat a poroszos gondolatvilág és az Electric 
Body Music zakatoló — elismerem —, néhol militarista 
hatást súroló összlépzete között. Sőt, ha lehet, éppen 
mi utasítjuk vissza az ilyen jellegű terveket, elképzelése- 
ket. Ez a zene Európa zenéje lesz, remélhetőleg a nem 
túl távoli jövőben. Azért éppen Belgium—Hollandia ennek a szellemi 
központja, mert hát Brüsszelben van a Közös Piac székhelye. Ha min- 
den igaz, hamarosan egy egységes Európa születik, létrejön az Euró- 
pai Egyesült Államok. Az integrálódás jelenlegi fokán pedig éppen 
Brüsszel— Hága az a két hely, ahol az európai kultúrkörök találkoz- 
nak, ötvöződnek és magasabb szinten új minőséget hoznak létre az 
európai politika, gazdaság és kultúra, ezen belül pedig a zene terén 
is. 


(Az interjú az 1990-es Carrot fesztiválon készült) 
(Siklós—Hontvári) 


CASSANDRA COMPLEX (ANGLIA) 


A nyolcvanas években a C. C. volt a mindig megújuló, izgalmat hozó, új ze- 
nei mozgalom egyik meghatározó zenekara. Sohasem címkézték zenéjüket, 
de mivel annyian megtették eddig, most — a CYBERPUNX s. LP-jük megje- 
lenésekor — úgy érezték, nekik kell helyretenni a dolgokat: A Cyberpunx ki- 
fejezést a sci-fi írók és filmrendezők vezették be (pl. Pat Mills , Harmadik Vi- 
lágháború"; Ridley Scott ,Szárnyas fejvadász"). Ez egy művészi stílus, 
amelyben keveredik a hétköznapok mocskos technológiája" az emberi re- 
akciókkal egy embertelenül elkomputerizált világban. Nagy általánosságban 
a zene nem reagált erre a problémára, amit bizonyít az elektronika végtele- 
nül buta használata. A Cyberpunx célja, hogy a mai világot a jövő eseményei- 
ben fejezze ki. A gépi ritmusok, torz gitárok és az emberi reakciók keveréke, 
már a kilencvenes évek jegyében. Néha dühös, néha vidám, néha szomorú, 
néha komikus . . . a jelen zenéje. 

A C. C. jelenleg Aachenben éli, amely az első Európai Egyesült Államok fővá- 
rosa volt 814 körül. 


Cassandra Complex: Rodney Orpheus — ének, computer, gitár, billen- 
tyűs hangszerek; John Galvin — 6-húros basszus- 
gitár, 12-húros gitár; Juergen Jansen — computer, 
billentyűs hangszerek; Patrick Gordon — compu- 
ter, elektromos fúvós hangszerek. 


Diszkográfia: , Grennade" — LP/CD 
, Hello America" — LP/CD 
, Feel the Width" — DLP/CD 
, Theomania" — LP/CD/MC 
, Satan, Bugs Bunny and Me . . ." — LP/CD 
, Cyberpunx" — LP/CD/MC 
. March"-12" 
Moscow Idaho-12" 
, Datakill"-12" 
, Kill Your Children"-77/12" 
. 30 Minutes of Death"-127/CD 
Penny Century"-7"/127/CD 
, Finland"-127/CD 


Ami az ihletet adja: 

filmek, sci-fi, vallás, technológia, tv, computer, szép lányok, képregények, 
Európai Egyesült Államok, pornó, űrutazás, narancs juice, LP és CD gyűjte- 
mények. 


EISKALTE GAESTE (D) 


Budapest, 1991. 11. 01. Petőfi Csarnok 


1991. november elsején nem volt valami egetverő hangulat a TECH- 
NOPOLIS-ban. Lehet, hogy túl hideg volt? A klubban az EISKALTE 
GAESTE (Jéghideg Vendégek) nevű Götting-i zenekar lépett fel. 
A zenekar három tagból áll. Charles (ének), Krüger I. (számítógépek, 
sampler, szintetizátor, gitár) és Krüger II. (dob, dobgépek) egy igen 
bizarr ötven perces programmal ajándékozta meg a hallgatóságot. 
A programban volt egy két gyorsabb szám ugyan, de a fő vonalat a 
lassú psiche-s számok jelentették. Azt hiszem aki látta ezt a koncer- 
tet az megerősít abban, hogy nem mindennapi zenekarral sikerült el- 
tölteni egy estét. 
Az együttessel sikerült egy interjút készíteni, amit most közkinccsé 
teszünk a következő oldalakon. 
VÍRUS: Mivel foglalkoztok a zenélés mellett? Mit csináltok 
civilben? 
E. G.: Charles civilben ,életművész", ő írja a szövegeket a Krüger 
fivérek pedig, ha kedvük és ihletük támad akkor levonulnak 
a pincében kialakított stúdióba, és kísérleteznek. 


VÍRUS: Mi inspirálja a zenéteket? Más zenekar, könyv, film, 
a német történelem, vagy teljesen a sajátotok a ze- 
ne? 

E. G.: " Nem másolunk más együtteseket, mint azt az új német ze- 

nekarok teszik pl. a Front 242-vel. A zenét K. I. írja, de ő 
semmilyen külső behatásnak nem enged. A német történe- 
lem annyiban van jelen a zenénkben ill. a szövegekben, 
hogy felhívjuk a figyelmet arra a veszélyre, amit egy olyan 
hatalmas propaganda jelent, mint amilyen a háborúban volt, 
és amely fő okozója lett annak a sok szörnyűségnek is. Erre 
a manipulációs erőre elég sok szövegben visszatérünk. Ha a 
fasizmus szóba is jön annak, csupán negatív ,eredménye" a 
mondandónk. 
Ami a zenét illeti a DAF mentalitását , használjuk" fel néhány 
helyen (de nem másoljuk) és a DIE KRUPPS is nagy hatás- 
sal van ránk. A Krupps másodvirágzását éli most az eltelt tíz 
éve után. 


VÍRUS: Milyen zenei stílusban dolgoztok, hova soroljátok 
magatokat? Miért nem angolul adjátok elő magato- 
kat? 

E. G.: Egyértelműen TECHNO... Electro-Brain-Music (Charles 
szól közbe nevetve, mindenki röhögött egy jót). Mi németek 
vagyunk, német az anyanyelvünk, tehát németül énekelünk! 

VÍRUS: Kint milyen lehetősége van a magatok fajta zeneka- 
rok ill. kezdő zenekarok fellépésére? Nálunk sajnos 
csak egyetlen ilyen hely létezik. 

E. G.: . Németországban nagyon sok klub van és még most is nyíl- 
nak újabbak. Elég egy két embert ismerni és még keresni se 
kell fellépési lehetőséget, mert úgy hívnak meg. 

VÍRUS: Ez a stílus, a techno az EBM mennyire futott fel kint? 

E.G.: Egyre több kis zenekar kezdett el zenélni az utóbbi években 
több kevesebb sikerrel. 

VÍRUS: Milyen vonalon haladnak ezek a bandák? A német 
vagy inkább a klasszikus belga vonal a gyakori? 

E. G.: . Nagyon sokan a FRONT 242-t próbálják koppintani. Kevés 
az olyan zenekar amely megmarad akár a német újhullámos 
vonalon vagy egyénit hoz létre. Mi — mint azt mondtuk is — 
igyekszünk saját stílust létrehozni. 

VÍRUS: Engem a TILT!I-re emlékeztett a számok előadás- 
módja. 

E. G.: Ismerjük a TILT!-et, de sajnos nem volt alkalmunk élőben 
látni. 

VÍRUS: Sajnos nem volt valami nagy beindulás a koncert 
alatt, de nekünk például tetszett. Milyen benyomás- 
sal tértek haza? 

E.G.: Az az igazság, hogy nem vártunk mozgást és nem is célunk, 
hogy legyen. Mi azt szeretnénk, hogy figyeljenek ránk. Mi 
nem ,tánczenekar" vagyunk. 

VÍRUS: Miért nem használtok videót vagy diát? 

E. G.: — Egyrészt az előbbiekben elmondottak miatt, másrészt a ve- 
títés kint már lefutott dolog. Visszatérve mi nagyon jól érez- 
tük magunkat Budapesten, csak az volt furcsa, hogy 23 óra- 
kor mindenkit kizavartak. Otthon ilyenkor kezdődik az igazi 
élet! 

VÍRUS: Ha kapnátok egy újabb meghívást, eljönnétek? 


E.G.: — Hogyne!! 
(Külön köszönet Gyurinak és a WAVE-nek.) 


1981-ben alakult meg első formációja, de 
első nagylemeze, a FREIHEIT FÜR DIE 
SKLAVEN csak 1987-ben jelent meg. Ma 
már egyike azoknak az olasz alternatív zene- 
karoknak, amelyek nemzetközi elismerést vív- 
ankow tak ki maguknak: a firenzei PANKOW-ról van 
szó. Alex Spalek énekes és Maurizio Fasolo szin- 
tetizátoros alkotják a zenekar magját, amelyhez dobosok, bil- 
lentyűsök is csatlakoznak alkalom szerűen, koncerten. Az 
együttes Spalek szerint nemcsak azért énekel németül és an- 
golul, mert véleményük szerint ezekhez az elektronikus ritmu- 
sokhoz, az ipari zene újszerű megfogalmazásához aligha lehet- 
ne illeszteni a lírai olasz nyelvet. Alex ereiben is folyik némi 
német vér . . . 


eglehetősen elszigeteltek vagyunk zenei szempontból 
f Olaszországban — mondja Alex —, egy jéghegy csúcsa 


vagyunk jéghegy nélkül. Az elektronika a mi zenénkben a 

kohéziós erő. A totális tirmusra törekszünk, szinte teljes 

egészében elvetjük a melódiákat, a harmóniákat. Az 
együttes alkotósarka Maurizio firenzei lakása, ahol kis stúdiót 
rendeztek be. 


munkra a hangzás pontos eltalálása. Ezt nehéz szavakkal 

kifejezni, mert a kutatás zömmel ösztönösen folyik — foly- 

tatja az énekes. — Amikor az alapstruktúra elkészül, akkor 

jövök én a ráénekeléssel, de arra mindig vigyázunk, hogy a 
kiindulási forrást mindenki kihallhassa a zenéből. Lényegretörő- 
ek és közvetlenek akarunk lenni. 


Zz egyes darabok felépítésének nagyon fontos fázisa szá- 


A PANKOW-nak nemcsak otthon, de 
külföldön sincs párja. Egy angol kriti- 
kus szerint egészen elképesztő mó- 
don egyesítik a fekete zenét a tánc- 
zenével. 


mikor külföldi újságírókkal be- 

szélünk, akkor rendszerint a bel- 

ga és az angol Electronic Body 

Musicba sorolnak be bennünket, 

olyanok közé, mint a Front 242. 
Mi azonban másképpen közelítjük 
meg a kérdést: mi az elektronikus ze- 
ne szívébe hatolni, és nem vagyunk 
kíváncsiak a hagyományos hangsze- 
rekkel alkotott rockra — szögezi le 
Alex. 


z együttes szereti a provokáló 

színpadképeket, az ,expresszio- 

nista hatású" videókat — ezek 

ugyanúgy lecsupaszítottak, mint 

a zenéjük. De úgy látszik, meg- 
találták a siker kulcsát. 1989-ben még 
egy kompilációs lemezen szerepeltek 
előkelő, ismert zenekarok társaságá- 
ban, majd megjelent második leme- 
zük, a Happy as Horses shite. Tavaly 
jött ki harmadik albumuk, a Gisela. 
Nincs megállás . . . 


G — (Világ ifjúsága "90/5) 


KISS TIBOR 


keoCiik d 


tel : 
Abban a kigsiny ködben; amelyet alkotok (betöE 
tök), -a túl sötét Dp, tk dereng, mintkágyíjőák volna, 
egy elveszertéggármek Talort aki götélíésen kapa- 


A vörös nyakú nüjébés földeken át "öreg bőr csőr 
táncol, mákot (ópiumot) műrpa azok szemhéjából, 
akik következnek. Az élesfátás. bizonyítása nélkül, 
s mielőtt a földi. tények égy lyukat szültek egyene- 
sen az élő. test burkán keresztül, a , túl sötét park" 
buja zöld; volt, ködös magaslatok valóságos játék- 
földje (országa). Öreg bőr csőr. -égyre nagyobbra 
és nagyobbra nő és most ő 5 uralja a parkot, amely 
fűzfavesszővel (?), unalommal, élettelenséggel van 
bekerítve. Minden évszak a lázadás reményében 
követi a következőt. Az undorító tömegek az újra 
előszedett (?) fém fegyverek felé kavarognak, 
amelyeket múltba mutató idiotikus szikla (kő) ál- 
lásokra helyeztek. Biztos lehetsz afelől, hogy még 
rengeteg hely van a túl sötét parkban. 

MICZErTrEDD 


A december 13-ai koncert után Bona Harris exkluzív interjút adott a VÍRUS-nak. 


B § : ói 

m— Hello! Hogy érezted, milyen volt a koncert? 

— Nagyon jó! Meglepően sokan voltak. Mi sok helyre el akarunk jut- 
ni, ahol még nem voltunk. Persze a ma esti közönségből sokan 
nyilván csak érdeklődésből jöttek el és nem a nevünk miatt. 

— Mondanál néhány szót a kezdetekről? Először is mit je- 
lent a NITZER EBB? 

— Semmit. Ez csak egy jól hangzó, európai név. Nem jelent semmit. 

— Mikor és hogyan kezdődött a NITZER EBB sztori? 

— Egy kisvárosból jöttünk, ami kb. 20 mérföldre északra van Lon- 
dontól. Nagyon kicsi és túl unalmas volt ahhoz, hogy ott éljünk. Az 
emberek viselkedése is elég konzervatív volt. Csinálni akartunk 
valamit saját magunk, de csakhogy legyen egy zenekarunk, az 
nem volt elég. Látványt is akartunk. Mi csináltuk a színpadi felsze- 
relést és mindent, ami ehhez kellett. Az elképzelésünk teljesen 
tiszta volt, hogy milyen legyen az image. Ez nagyon fontos 


volt. 1983-ban elkezdtünk koncerteket szervezni és elég hamar 
érdeklődni kezdtek a lemezcégek és a média. Így hamarosan, 
1986-ban elkezdhettük felvenni az első lemezünket a Mute Re- 
cords-nál. 

Milyen zenéket hallgattatok akkoriban? 

BAUHAUS, BIRTHDAY PARTY és KILLING JOKE koncertekre jár- 
tunk. Meghökkentően és ámulatba ejtően nagy erő sugárzott a 
zenekarokból. A tagok elég individuális és szuggesztív egyénisé- 
gek voltak. Úgyhogy a performanc-ok nagy hatással voltak ránk. 
Aztán jöttek, elsősorban Némegországból, olyan hangok, amikre 
felfigyeltünk. Legfőképpen a D.A.F., de az ADWARDS, a MALA- 
RIA és később a KRUPPS. 

És a KRAFTWERK? 

Nem, ők puhák voltak. Mi valami keményebb, punkosabb zenét 
akartunk csinálni. A KRAFTWERK amit a "80-as évek elején csinált 
a computerekről szóló dalokban az zseniális, de a 90-es években 
ez már nem hiteles a számomra. 

Említetted a D.A.F.-ot. Az első két lemezetek, a ,So 
bright so strong" és a , Total age" hasonlít is az ő zené- 
jükre. 

Igen, ez igaz. A ,So bright so stront"-ot nem soroljuk a lemezeink 
közé, mert ez egy illegális lemez. Az egyik kiadónak csináltuk ezt 
a demót még az elején, de nem értettünk egyet a fickóval és 
odébb álltunk. Mikor ismertek lettünk az első lemezünkkel enge- 
délyünk nélkül kiadták ezt. 

A , Total age" egy nagyon kemény, néha agresszív tech- 
no, ipari hangzással keverve. 

A ,Total age" azt mutatja, milyenek voltunk akkoriban. Azok a szá- 
mok elsősorban 1982—83-ban íródtak. Fiatalok agresszívek vol- 
tunk. Azóta már persze ezzel nem értek egyet, de abban a perió- 
dusban azt az állapotunkat rögzíti a , Total age". Nagyon minimál, 
ritmusos, agresszív zene. 

A borítón három jelet — egy kalapácsot, egy fogaskere- 
ket és egy vörös csillagot — találunk, amik a kommuniz- 
musra utalnak. Erre utal a lemez címe is: Total age (Totá- 
lis korszak). Ez egy poén vagy valami több annál? 


— Kerestünk valamit, ami történelmi. Így jutottunk ezekhez a jelké- 


pekhez. Ez a múlt, ami nagyon sok rosszat hozott, úgyhogy nem 
tehetjük meg újra. Szembe akartunk helyezkedni ezzel az erős 
irányzattal. Hatott ránk a konstruktívizmus és a dadaizmus, így 
vettünk jelképeket az image-hoz politikából, de nem akartuk, hogy 
ezek azt jelentsék, amit nekik jelentett. Akkor foglalkoztunk ezek- 
kel a dolgokkal. Az emberek azt is mondták, alaptalanul, hogy fa- 
siszták vagyunk, úgyhogy a zenét helyeztük előbbre, ezeket a jel- 
képeket pedig hátrébb tettük és így saját jelentést adtunk nekik. 
Jó dolgokat akartunk és nem rosszakat. Így használtuk ezeket az 
image-ket. 

A , Belief" óta viszont erősen változott a zenétek. Mi en- 
nek az oka? Több szintetizátort, samplert használtok. 

A , Belief"-en még hallhatók azok az elemek, amikről az előbb be- 
széltem, de egy kicsit hátrább helyeztük, nagyobb időközöket 
hagyva a zenében. Funky-sabb, táncolhatóbb az a lemez. Ez már 
egy előrelépés volt. A , Showtime"-on és az ,Ebbhead"-en már 
több dallamot használtunk. Egy kihívás volt, mert ez már nem volt 
olyan hard-techno, mint amit előzőleg csináltunk. Nagyot változott 
az ismert NITZER EBB sound, de túl egyszerű lett volna és nem 
lett volna tisztességes a ,Total age"-t újra megcsinálni. Az ,Ebb- 
head" azt mutatja, hogy milyenek vagyunk ma. Lehet, hogy legkö- 
zelebb újra egy egyszerű, kemény zenét csinálunk. Néhányan azt 
mondták, az ,Ebbhead" azért ilyen, hogy többet eladhassunk be- 
lőle, de a piac lett ilyen. Manapság nagyon soka érdeklődnek a 
techno-zene iránt. Ez nem volt így, amikor a ,Total age" megje- 
lent. 

Miről szólnak általában a szövegeitek? Mit akartok ezzel 
elmondani a világnak? 

A tapasztalásról. Azokról a dolgokról, amiket mi tapasztalunk, 
vagy olyan szituációkról, amik megtörténnek velünk. Arról, hogy 
higgy magadban, arról az erőről, ami ahoz szükséges, hogy meg- 
változtass valamit ha azt te nem úgy akarod. Vagy ha akarsz vala- 
mit, azt megkaphasd. Mindent. Ne csak vágyakkal élj. Azok nem 
elegek. Minden embernek meglegyen a lehetősége, hogy boldog 
legyen. Ez az alapüzenet. 


Milyen a kapcsolatotok a DEPECHE MODE-dal? Úgy tu- 
dom, hogy többször játszottatok együtt és az , EEbbhe- 
ad"-nek Alan Wilder volt a producere. 
Először a Music for the Masses turnén játszottunk együtt Európá- 
ban, aztán a Violator turnén az USA-ban. Nagyon közel lakunk 
egymáshoz. Szeretjük egymás Izenéit és egymás közönségét. 
Amikor elhatároztuk, hogy az ,Ebbhead"-en több dallamot, tel- 
tebb hangzást fogunk használni szükségünk volt valakire, aki ta- 
pasztalt és akiben bízhatunk. Így jutottunk Alan-hez, aki jó barát. 
Ők is segítenek nekünk és mi is segítünk nekik. Például Alan har- 
madik szólólemezén közreműködött Dougles. 
Milyen zenéket hallgattok mostanában? 
Nagyon szeretem a RED HOT CHILLY PAPERS és a NIRVANA új 
lemezét. 
Érdekes, hogy rockzenét hallgatsz és technot csinálsz. 
Nem az eszköz a lényeg, hanem hogy miről akarsz szólni. 
És a techno zenét játszó zenekarok közül? 
Szeretem a DEPECHE MODE-ot, az ERASURE-t és az amerikai 
NINE INCH NALLS-t. 
FRONT 242? Kanadaiak? 
A FRONT korábbi munkáit kedvelem, de nem nagyon tudtak azóta 
újat csinálni. Nem szeretem a kanadaiakat sem. Ezek valahogy 
nem az én zenéim. 
Végül had kérdezzek meg valamit: sokan úgy gondolják, 
hogy ez egy military-zene. Mi erről a véleményed? 
Nem, nem. Úgy gondolom ez semmiképpen nem military zene. 
Egy elég agresszív zene volt az elején, de az üzenet, ami belőle 
jött mindig pozitív volt. Láttam ma este a skinheadeket, amint lök- 
dösik az embereket a közönségben. Ez egy negatív dolog, nem 
módszer. Olyan dolog mögé állnak, amiről ők maguk sem tudják, 
hogy mi az. A ,Total age"-en valóban egyfajta feszült, agresszív 
zenét használtunk magunk kifejezésére, de ez nem jelenti azt, 
hogy fasiszták voltunk. Sajnálatos dolog, ha valaki azt hiszi. Az 
,Ebbhead" már semmiképpen nem lehet ilyen kicsengésű. 
A ,Trigger-happy" című számban is elmondjuk, hogy az emberek 
nem élhetnek gyűlölettel. Ez nem jó. 
Remélem, hogy ezzel nem csak én értek egyet. Köszö- 
nöm az interjút. 

B.A.L. 

